Държавен вестник, бр. 32, 2019 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  32
Част 5. Отговорности към клиента
А. Клиент е всеки човек, който търси профе-
сионално ветеринарно обслужване за животно.
1. Партньорството между ветеринарните ле-
кари и клиентите им трябва да е за доброто на 
животните.
2. Да осигури ясно написана информация за 
дейността на практиката, включваща обезпеча-
ването и насочването на спешни пациенти извън 
работно време с приблизителни цени, както и 
грижа и информация за стационираните пациенти. 
3. Да усъвършенства уменията и знанията си.
4. Да поема отговорност и грижа, използвай-
ки професионалните си умения при лечение на 
пациентите.
5. Да предоставя ясни, точни и подробно на-
писани записки и сметки. 
6. Да обясни достатъчно ясно възможностите 
за терапия, както и прогнозите и възможните 
странични ефекти. 
7. Да получи съгласие от клиента с изключение 
на случаите, при които изчакването ще застра-
ши здравето на животното (за да даде писмено 
информирано съгласие, клиентът трябва да е 
запознат с рисковете).
8. Да потвърди, че персоналът е подходящо 
обучен и надлежно инструктиран.
9. Да запознае клиента с всички процедури, 
които ще извършва помощният персонал, за да 
може клиентът в случай на нужда да помага.
10. (1) Да е наясно, че клиентът има право 
на избор.
(2) Управителят на ветеринарна практи-
ка трябва да постави на видно място името на 
практиката, която ще поеме клиентите му при 
негово отсъствие, като уведоми за това областната 
колегия на БВС.
(3) В случаите по ал. 2 съседните практики 
трябва да предложат уеднаквен ценоразпис с цел 
избягване на нелоялна конкуренция. 
11. Когато ветеринарният лекар установи, че 
липсват необходимите условия за осъществяване 
на ветеринарномедицинска дейност в конкретен 
случай или осъществяването на такава може да 
крие рискове за собственото му здраве, трябва 
да уведоми клиента и да поиска осигуряване на 
условия за извършване на съответната манипу-
лация. Ако не му бъдат осигурени необходимите 
безопасни условия за работа, може да откаже 
ветеринарномедицинска помощ. Ветеринарният 
лекар трябва да осведоми клиента за необходи-
мите грижи, които трябва да бъдат полагани за 
пациента след ветеринарномедицинската намеса, 
с цел ограничаване на загубите, опазване на 
здравето и доброто състояние на пациента. При 
установяване на неспазване на предписанията 
ветеринарният лекар трябва да напомни за тях. 
Ако и след това предписанията не се спазват, 
съответните контролни органи (чл. 78, ал. 1 от 
ЗЗЖ) трябва да бъдат уведомени. 
12. Ветеринарният лекар може да откаже да 
извърши манипулация в случаите, когато:
12.1. Поисканата ветеринарномедицинска 
намеса противоречи на действащото законода-
телство и/или на професионалните и етичните 
норми, заложени в този Кодекс.
12.2. При поискване от страна на клиента на 
евтаназия на животно, което не може да докаже, 
че е негова собственост. 
12.3. В случая, описан в т. 11. 
12.4. Ако ветеринарната намеса, поискана от 
клиента, ще остави трайни последствия в размно-
жителната способност на животното и клиентът 
не е в състояние да докаже, че последното е 
негова собственост. 
12.5. Когато ветеринарният лекар е преценил, 
че няма необходимите специализирани позна-
ния, условия и/или оборудване за извършване 
на съответната манипулация; в този случай е 
длъжен да препрати пациента при колега, който 
ще може да окаже съответната ветеринарноме-
дицинска помощ. 
12.6. Ветеринарният лекар е в правото си да 
откаже да извърши лечебна дейност на клиент 
на негов колега, ако е помолен за това от адми-
нистративната власт.
Б. Взаимоотношенията ветеринар – клиент 
се основават на взаимно доверие и уважение, за 
което ветеринарният лекар трябва: 
1. Да осигури конфиденциалност за клиента 
(да пази лекарска тайна).
2. Да уважава клиента и да съблюдава про-
фесионалната етика.
3. Да избягва конфликт на интереси. 
4. Да обсъжда надлежно желанията и реше-
нията на клиента, когато те не са в конфликт 
със здравето на пациента. 
5. Да предостави подробно написани сметки, 
ако бъдат поискани.
6. Да откликва бързо, аргументирано, компе-
тентно и благовъзпитано на всички оплаквания 
и критики.
В. Лекарства, предписани или дадени от ве-
теринарния лекар:
Ветеринарният лекар трябва: 
1. Да се убеди, че е подходящо клиентът да 
получи рецепта (лекарства от І група могат да 
се изписват само ако животното е под непосред-
ствена грижа на ветеринарния лекар, рецепти не 
са необходими за стационирани пациенти). 
2. Да се съобрази с всички законови забрани, 
да осигури адекватна и достатъчна информация 
за цените на лекарствата, както и за цената на 
сходните лекарства и продукти.
3. При основателна молба да предостави це-
ната на всеки сходен (релевантен) продукт или 
медикамент на клиентите си, който се продава 
или е наличен.
4. Ако е помолен, да информира клиентите 
за цената на всяко предписано или приложено 
лекарство.
5. Където е възможно, да информира клиен-
тите си за честотата и таксите, засягащи бъдещи 
изследвания на животни, изискващи повторни 
рецепти.
6. При поискване да осигурява фактура на 
клиента, на която са изписани подробно цената 
на медикамента и тази на услугата. 
Част 6. Отговорност към обществото
Ветеринарната професия играе жизненоважна 
роля по отношение на образованието за предпаз-
ването здравето на животните и общественото 
здравеопазване.